Anno Domini MCDXLII, in festo beati Petri martiris, obiit nobilis vir magnusque fautor nostri ordinis dominus Cristiernus Niclisson, miles et dapifer Swecie, in castro Wiborgensi; sed eodem anno in die apostolorum Petri et Pauli sepultus est hic in conuento, cuius eleemosina constructa est ista capella cum sequentibus testitudinibus(!), quam eciam fundauit. Hic quinque missas in qualibet ebdomada pro se et filio suo Karulo Cristiernsson nec non vxoribus eorum et carorum suorum, videlicet dominica, die secunda, quinta et sexta feriis ac sabbatho perpetuis temporibus celebraturas et multa alia notabilia clenodia ac donaria legauit conuentui nostro.